Εκλογική περιφέρεια Ροδόπης

Η εκλογική περιφέρεια Ροδόπης είναι η μία από τις πέντε που αποτελούν την μείζονα εκλογική περιφέρεια Ανατολικής Μακεδονίας και Θράκης. Από το 1974 έως το 1981 έδινε τέσσερις έδρες στο Κοινοβούλιο, ενώ από το 1985 ως σήμερα δίνει τρεις.

Κύριο χαρακτηριστικό αυτής της περιφέρειας, είναι το γεγονός της καθόδου συνδυασμών που απευθύνονταν στη μουσουλμανική μειονότητα η οποία είναι ισχυρή στον νομό, αλλά και η εκλογή μειονοτικών βουλευτών, τόσο μέσω αυτών των συνδυασμών, όσο και μέσω των υπόλοιπων πολιτικών κομμάτων. Η ύπαρξη μειονοτικών υποψηφίων στα περισσότερα ψηφοδέλτια των κομμάτων καταγράφηκε στο παρελθόν με εντυπωσιακά ποσοστά που εξασφάλισαν τα κόμματα αυτά στην Ροδόπη (όπως λόγου χάρη το πολύ ψηλό ποσοστό του 27,31% που εξασφάλισε η Εθνική Παράταξις στις εκλογές του 1977 οπότε και εξελέγη ο δικηγόρος Χασάν Ιμάμογλου, ή το αναλογικά με άλλες εκλογικές αναμετρήσεις ψηλό ποσοστό του 11,83% του Συνασπισμού στις εκλογές του 1996, όταν και εξελέγη ο Μουσταφά Μουσταφά).

Στις εκλογές του 1985 κατέβηκε για πρώτη φορά αυτόνομα υποψήφιος μειονοτικός βουλευτής ως ανεξάρτητος (ο Σεμπαχεντίν Γκαλίπ, ο οποίος το 1974 είχε εκλεγεί με το ψηφοδέλτιο της Ε.Κ.-Ν.Δ., ενώ και οι δύο έδρες του κόμματος είχαν πάει σε μειονοτικούς), ενώ από το 1989 έως το 1993 εμφανίστηκε ο συνδυασμός «Εμπιστοσύνη» του Αχμέτ Σαδίκ, ο οποίος είχε το ισχυρότερο έρεισμα ανάμεσα στη μειονότητα κι αυτό είχε ως αποτέλεσμα να καταφέρει να κατακτήσει έδρα στις τρεις διαδοχικές εκλογικές αναμετρήσεις του 1989 – 1990. Ο συνδυασμός πρώτευσε και στις εκλογές του 1993, χωρίς όμως να κατακτήσει έδρα, καθώς στο μεταξύ καθιερώθηκε το πλαφόν του 3% σε ολόκληρη την επικράτεια προκειμένου ένα κόμμα να εκπροσωπηθεί στη Βουλή, κάτι που κατά πολλούς συνέβη ακριβώς για να μην εκλέγονται μειονοτικοί βουλευτές  και έκτοτε οι υποψήφιοι από τη μειονότητα βρίσκονται στα ψηφοδέλτια των κομμάτων μαζί με τους έτερους συνυποψηφίους τους. Στις βουλευτικές εκλογές του Σεπτεμβρίου 2015 για πρώτη φορά εξελέγησαν στην περιφέρεια και οι τρεις βουλευτές προερχόμενοι από τη μουσουλμανική μειονότητα.

Αποτελέσματα εκλογών

Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από τη μεταπολίτευση και μετά στην εκλογική περιφέρεια Ροδόπης. Συγκεκριμένα, παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

Βουλευτές Ροδόπης από τη Μεταπολίτευση
Ακολουθούν οι βουλευτές Ροδόπης της περίοδου 1974-2019

Πηγές 
Βουλ. 1974: Κώστα Διγκαβέ, «Οι εκλογές στην Ελλάδα 1844-1985», Εκδόσεις Μαλλιάρης-Παιδεία, Θεσσαλονίκη 1986.
Βουλ. 1977: Κώστα Διγκαβέ, «Εκλογές 1977», Εκδόσεις Μπαρμπουνάκης, Θεσσαλονίκη 1979.
Βουλ. 1981, Ευρ. 1981 και Ευρ. 1984: Κώστα Διγκαβέ, «Αλμανάκ 1985», Εκδόσεις Μαλλιάρης - Παιδεία, Θεσσαλονίκη 1985.
Βουλ. 1985: Κώστα Διγκαβέ, «Αλμανάκ 1986», Εκδόσεις Μαλλιάρης - Παιδεία, Θεσσαλονίκη 1986.
Βουλ. Ι. 1989, Ευρ. 1989, Βουλ. Ν. 1989 και Βουλ. 1990: Γ. Αναστασάκος, Γ. Βούλγαρης, Η. Νικολακόπουλος, «Εκλογές 1989 - 1990», Εκδόσεις Τα Νέα, Αθήνα 1990.
Βουλ. 1993: Συλλογικό, «Οι εκλογές της 10ης Οκτωβρίου 1993», Εκδόσεις Το Ποντίκι, Αθήνα 1994.
Ευρ. 1994: Εφημερίδα Το Ποντίκι, Τρίτη 14 Ιουνίου 1994.
Βουλ. 1996, Ευρ. 1999, Βουλ. 2000, Βουλ. 2004, Ευρ. 2004, Βουλ. 2007, Ευρ. 2009, Βουλ. 2009 και Βουλ. Μ. 2012: Ιστοσελίδα Υπ. Εσωτερικών .
Ελεύθερη Άποψη της Ροδόπης: Η ιστορία των εκλογικών αναμετρήσεων στον νομό Ροδόπης

Παραπομπές

Εξωτερικοί σύνδεσμοι 
 https://web.archive.org/web/20090221030720/http://www.in.gr/news/ekloges/ekloges2.htm 
 https://web.archive.org/web/20120308033606/http://www.kalpes.gr/info/egk.asp
 http://www.ypes.gr/ekloges/content/gr/VouleutSyndiasmoi.htm